O NÁS

**Neurologická ambulancia** začala svoju prevádzku v roku **2006 (**Neurolocus s.r.o. od roku 2007) v budove polikliniky na ul. Dolnej v Kremnici. Po niekoľkých rokoch sa presťahovala do nových priestorov v rámci budovy, ktoré jej poskytli viac miesta. Táto zmena bola vhodná hlavne z dôvodu, že špeciálne EEG vyšetrenia sa mohli realizovať v samostatnej uzavretej miestnosti, bez vonkajších rušivých vplyvov. S pribúdajúcimi modernými prístrojmi na ďalšie špecializované vyšetrenia (EMG) sa táto zmena osvedčila.

Momentálne sa na poskytovanie zdravotnej starostlivosti využívajú 3 miestnosti: miestnosť lekára, miestnosť zdravotnej sestry a pracovisko pre EEG a EMG vyšetrenia.

Odbornosť vyšetrenia zabezpečujú erudovaná lekárka s dlhoročnou praxou a diplomovaná zdravotná sestra.

**MUDr. Soňa Liptáková, PhD.**

Som lekárka s dlhoročnou klinickou praxou v odbore neurológia. Pri svojej práci v ambulancii mám vždy na zreteli, že jedným z kľúčových prvkov liečby je  rozhovor s pacientom.

Jeho zdravotný stav mu objasňujem tak, aby mu porozumel. Len vzájomnou spoluprácou sa vieme dopracovať k zlepšeniu. Nemusí ísť len o operáciu alebo náročnú medikamentóznu liečbu. U mnohých pacientov je kľúčovým pravidelné a správne cvičenie.

Mojím cieľom je podať pacientovi reálny obraz jeho zdravotného stavu a ukázať „pre“ a „proti“ pri dôležitom rozhodovaní, napríklad o operačnom zákroku.

Som si vedomá, že diagnózy nie sú izolované. Ku každému pacientovi pristupujem individuálne. Na jeho zdravotný stav sa pozerám komplexne, zohľadňujem aj iné ochorenia, lieky, ktoré užíva, životný štýl a ďalšie aspekty.

**Vzdelanie**

1993 MUDr., všeobecné lekárstvo - 3. LF Univerzita Karlova Praha, ČR

1997 atestácia 1. stupňa v neurológii – 3.LF Univerzita Karlova Praha, ČR

2010 PhD. v biomedicíne - 2. LF Univerzita Karlova Praha, ČR

dizertačná práca: *Úloha hlavných excitačných a inhibičných transmitterov v epileptických záchvatoch a efekt antiepileptík u vyvýjajúceho sa mozgu*

**Vybrané špecializačné kurzy**

2009 absolventka kurzu EEG

2014 absolventka kurzu EMG

**Profesionálna prax**

2007 – súčasnosť ambulantná lekárka, NEUROLOCUS s.r.o. Kremnica

2006 - 2007 ambulantná lekárka, fyzická osoba , Kremnica

2002 – 2005 sekundárna lekárka, Neurologické oddelenie, Nemocnica Žiar nad Hronom

1998 – 2000 vo vedeckom výskume, Researcher Associate, Dept. Neurology, Albert Enstein College of Medicine, Bronx, NY, USA

1995 – 1997 asistentka, katedra Patologickej fyziológie, 3. LF Univerzita Karlova, Praha, ČR

1993 – 1995 sekundárna lekárka, Neurologické oddelenie, Nemocnica Kremnica

Participácia na klinických štúdiách zameriavajúcich sa na chronickú bolesť, Alzheimerovu chorobu, Parkinsonovu chorobu, roztrúsenú sklerózu, migrénu.

Ostatné

**Jazyková vybavenosť**

anglický jazyk

**Vybrané publikácie v impaktovaných časopisoch a zborníkoch**

KKKK, Solen 2010 s.29-32

**Mgr. Adriana Tóthová**

Som sestra s dlhoročnou praxou v oblasti manažmentu starostlivosti o pacienta v nemocničnej a ambulantnej sfére.

Od detstva som chcela byť „sestrička“ a možno preto vnímam svoje povolanie ako **poslanie**.

Mojou prácou na ambulancii nie je len podávať injekcie a merať krvný tlak, ale aj morálna podpora pacienta v ťažkých časoch. Veď aj ten najsilnejší človek, keď je chorý, stáva sa bezbranným a zraniteľným. A milé slovo dokáže zázraky.

Prax ma naučila, že vzájomná dôvera, ústretovosť a otvorený prístup sú základom úspechu. Ku každému pacientovi pristupujem individuálne, s ohľadom na jeho ťažkosti.

**Dôvera je základ dobrej spolupráce.**

Pri svojej práci sa riadim etickými a morálnymi normami- **správať sa k pacientom s rešpektom a ľudsky.**

.

**Vzdelanie**

1989 - 1993 **Stredná zdravotnícka škola,** Zvolen

1999 - 2000 Slovenská postgraduálna akadémia medicíny, Bratislava

špecializácia : **Špeciálna príprava vo funkčnom vyšetrovaní kardiorespiračného ústrojenstva**

2002 - 2003 Slovenská zdravotnícka univerzita, Bratislava

špecializácia : **Endoskopické vyšetrovacie metódy-bronchoskopia**

2006 - 2009 Slovenská zdravotnícka univerzita, Fakulta zdravotníctva, B.Bystrica

bakalárske štúdium: **Ošetrovateľstvo – externá forma**

2009 – 2010 Slovenská zdravotnícka univerzita, Bratislava

Špecializácia: **Ošetrovateľská starostlivosť v odboroch vnútorného lekárstva**

2009 – 2011 Slovenská zdravotnícka univerzita, Fakulta zdravotníctva, B.Bystrica

nadväzujúce magisterské štúdium: **Ošetrovateľstvo – externá forma**

**Profesionálna prax**

2016 – súčasnosť Neurologická ambulancia Kremnica

2011 – 2015 Nemocnica Žiar nad Hronom, Neurologické odd., manažérka dennej zmeny (preloženie z dôvodu zrušenia pľúcneho oddelenia)

1993- 2008 Nemocnica Žiar nad Hronom, Pľúcne oddelenie

* vedúca sestra
* zdravotná sestra pri lôžku v trojzmennej prevádzke, zástupkyňa vedúcej sestry, asistentka pri bronchoskopii
* zdravotná sestra pri lôžku v trojzmennej prevádzke