SLUŽBY

Na našej ambulancii poskytujeme odbornú starostlivosť naprieč celým spektrom porúch centrálneho a periférneho nervového systému.

Najčastejšie sa jedná o :

* *poruchy pohybového aparátu ,*
* *bolesti hlavy,*
* *závratové stavy,*
* *poruchy spánku,*
* *poúrazové stavy,*
* *neuropatie,*
* *tetanický syndróm,*
* *ochorenia periférnych nervov (karpálny tunel),*
* *ochorenia centrálneho nervového systému (cievna mozgová príhoda, rozstrúsená skleróza, detská mozgová obrna, epilepsia),*
* *neurodegeneratívne ochorenia* *(Alzheimerova choroba, Parkinsonova choroba)*

Pri stanovení diagnózy vychádzame z klinického vyšetrenia, subjektívnych ťažkostí pacienta,  osobnej a rodinnej anamnézy. Niekedy sú pre nás užitočné aj informácie od rodinných príslušníkov.

Neurologické vyšetrenie

* vstupné komplexné neurologické vyšetrenie:
* rozhovor – zhodnotenie anamnézy
* fyzikálne/klinické (telesné) vyšetrenie pacienta – objektívny neurologický nález
* diferenciálna diagnostika
* odporučenie liečby a režimových opatrení
* kontrolné vyšetrenia súvisiace so sledovaním zdravotného stavu (kontroly)
* odber krvi zacielený na indikáciu špecifických parametrov súvisiacich s neurologickou diferenciálnou diagnostikou
* vyhodnotenie výsledkov – z laboratórnych vyšetrení, sono cievnych vyšetrení, RTG, CT, MR

Prístrojové vyšetrenia

K rýchlejšej diagnostike napomáhajú aj vyšetrenia, ktoré vieme zrealizovať priamo u nás v ambulancii.

***EEG –*** *elektroencefalografia* – neinvazívna vyšetrovacia metóda vhodná aj pre deti a tehotné ženy

Ide o snímanie elektrickej aktivity vznikajúcej pri činnosti mozgu s cieľom odhaliť zmeny oproti normálnej činnosti mozgu, jeho poškodenie, poruchy mozgových funkcií, ochorenia centrálnej nervovej sústavy.

Používa sa:

* *pri bolestiach hlavy a migrénach,*
* *po operáciách mozgu,*
* *po cievnych mozgových príhodách,*
* *po poruchách vedomia,*
* *po úrazoch,*
* *pri záchvatovitých ochoreniach, napr. epilepsii,*
* *pri poruchách spánku,*
* *pri neurodegeneratívnych ochoreniach*
* *a ďalších stavoch.*

***EMG –*** *elektromyografia*

Slúži na zisťovanie svalových a neurologických porúch.  Lekár vyhodnotením údajov dokáže určiť stupeň prípadného poškodenia.

Vyšetruje sa buď snímaním odozvy elektrického signálu pomocou povrchových elektród alebo sa tenká ihla aplikuje do svalu a meria elektrickú aktivitu pri kontrakcii svalu.

Používa sa napríklad pri:

***nervových poruchách***

* *poruchách periférnych nervov – najčastejšie* ***syndróm karpálneho tunela,***
* ***radikulopatii***  - *útlaku nervových koreňov pri hernii disku,*
* ***periférnych polyneuropatiách*** *spôsobených metabolickými ochoreniami ( cukrovka), infekčnými chorobami (lymská borelióza, pásový opar, infekčná mononukleóza, hepatitída B a C*), *autoimunitnými, dedičnými, nádorovými ochoreniami, traumatickými poraneniami či toxickým poškodením,*
* ***neurodegeneratívnych ochoreniach*** – *napr. amyotrofická laterálna skleróza*

***svalových poruchách***

* *svalovej dystrofii,*
* *autoimunitných ochoreniach (myasténia gravis ).*

Parenterálna terapia

*injekčná liečba*

*infúzna liečba*

* analgetická, myorelaxačná, vasoaktívna
* **vitamín C** – podporná liečba pri únavovom syndróme, pri chronických ochoreniach, na podporu imunity, u onkologických pacientov, pri vysokej fyzickej záťaži, rekonvalenscencii

o*bstreky*

* rôznymi typmi liečiv
* injekcie **GUNA MD**
* **biodermálne nite** - s minimálnym rizikom alergickej reakcie, bez vplyvu na tlak a cukor v krvi, s takmer žiadnou záťažou organizmu, pôsobia dlhodobejšie

Spolupráca s inými špecialistami

Kooperácia so špecializovanými pracoviskami je pre prácu neurológa zásadná.

Multidisciplinárny prístup vedie k úspešnej diagnostike a liečbe pacienta.

Spolupracujeme so špecialistami v odboroch rehabilitácia, kardiológia, diabetológia, rádiológia, algeziológia, ortopédia, gynekológia, endokrinológia, reumatológia, ORL, dermatológia, oftalmológia, psychológia, psychiatria.

Komplikované stavy konzultujeme na špecializovaných pracoviskách po celom Slovensku.